สวัสดีครับ พอดีว่าวันนี้ 1/08/2565 ผมถูกแมวตัวเดิมข่วนซ้ำเป็นแผลข่วนแสบ หลังจากที่ฉีดวัคซีนกระตุ้นเมื่อวันที่ 24/07/2565 1 เข็ม เพราะก่อนหน้านั้นอีก เคยฉีดกระตุ้น 2 เข็ม เลยอยากสอบถามว่า ควรไปฉีดกระตุ้นอีกไหมครับ
สวัสดีค่ะ หากเคยฉีดวัคซีนป้องกันพิษสุนัขบ้าครบคอร์สมาแล้ว และได้ฉีดกระตุ้นไปหลายครั้ง โดยล่าสุดฉีดไปเมื่อวันที่ 24 ก.ค. 65 ดังนั้น เมื่อโดนแมวข่วนอีกในวันที่ 1 ส.ค. 65 ก็ยังไม่จำเป็นต้องฉีดวัคซีนกระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้สำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ